**OTVORENI AKCIJSKI INVESTICIONI FOND ADRIATIC BALANCED**

***NAPOMENE***

***uz finansijske izvještaje OAIF-a Adriatic Balanced***

***za period od 01.01.-30.06.2019. godine***

Banja Luka, juli 2019. godine

# OSNOVNI PODACI

Rješenjem Komisije za hartije od vrijednosti Republike Srpske Broj: 01-UP-51-104-4/18 odobreno je djelimično preoblikovanje AZIF-a u preoblikovanju „Polara Invest Fond“ a.d. Banja Luka. Datim rješenjem Društvu je odobreno izdvajanje dijela imovine radi osnivanja Otvorenog akcijskog investicionog fonda Adriatic Balanced u skladu sa Odlukom o djelimičnim preoblikovanju AZIF-a u preoblikovanju „Polara Invest Fond“ a.d. Banja Luka (prečišćen tekst) broj SK 149/17 od 30.11.2017. godine, te smanjenje osnovnog kapitala AZIF-a u preoblikovanju „Polara Invest Fond“ a.d. Banja Luka izdvajanjem imovine za osnivanje otvorenog investicionog fonda i iznos pripadajućih gubitaka vezanih za odvojenu imovinu.

Dana 26.05.2018. godine Centralni registar hartija od vrijednosti izvršio je registraciju hartija od vrijednosti rješenjem broj 01-6575/18, prva emisija-osnivanje otvorenog investicionog fonda. Udjeli su registrovani kod Komisije za hartije od vrijednosti Republike Srpske pod identifikacionim brojem JP-M-7.

Nakon upisa prve emisije,udjeli fonda nose oznaku ADBP-U-A, a od 14.06.2018. godine kotiraju na Banjalučkoj berzi a.d.

Poslove Depozitara obavlja Centralni registar hartija od vrijednosti Banja Luka (u daljem tekstu Depozitar) na osnovu Zakona, Pravilnika i Ugovora o obavljanju poslova depozitara.

**2. OSNOVA ZA SASTAVLJANJE I OBJAVLJIVANJE FINANSIJSKIH IZVJEŠTAJA**

Zakonom o računovodstvu i reviziji Republike Srpske, predviđeno je da se u Republici Srpskoj pri sastavljanju finansijskih izvještaja primjenjuju:

1. Međunarodni računovodstveni standardi (MRS) i Međunarodni standardi finansijskog izvještavanja (MSFI).
2. Prateća uputstva, objašnjenja i smjernice koje donosi Odbor za međunarodne računovodstvene standarde.

Osnovu za sastavljanje i objavljivanje finansijskih izvještaja OMIF-a Privrednik Invest čini slijedeća zakonska i podzakonska regulativa:

* Zakon o računovodstvu i reviziji Republike Srpske ,
* Zakon o tržištu hartija od vrijednosti i podzakonska regulativa donesena od strane Komisije za hartije od vrijednosti,
* Zakon o investicionim fondovima Republike Srpske,
* Zakon o privrednim društvima,
* Pravilnik o utvrđivanju vrijednosti imovine investicionog fonda i obračunu neto vrijednosti imovine fonda po udjelu ili po akciji investicionog fonda,
* Pravilnik o kontnom okviru, sadržini računa u kontnom okviru i sadržini i formi finansijkih izvještaja za investicione fondove,
* Pravilnik o sadržaju, rokovima i obliku izvještaja investicionih fondova, društava za upravljanje i banke depozitara,
* Pravilnik o depozitarima otvorenih investicionih fondova.

Imovina Fona je vrednovana u skladu sa Pravilnikomo o utvrđivanju vrijednosti imovine investicionog fonda i obračunu neto vrijednosti imovine po udjelu ili akciji investicionog fonda kojeg je donio regulatorni organa Komisije za hartije od vrijednosti Republike Srpske.

**3. PREGLED ZNAČAJNIH RAČUNOVODSTVENIH POLITIKA**

***Poslovni prihodi***

Poslovni prihodi obuhvataju prihode od dividendi od domaćih i stranih emitenata, prihodi od kamata , prihodi od amortizacije premije (diskonta ) HOV sa rokom dospijeća i drugi.

Prihodi od dividendi se se evidentiraju po donošenju odluke i utvrđivanju vlasničkog prava na isplatu, a ako je naplata povezana sa visokim rizikom, tada se prihodi priznaju u trenutku naplate.

Prihodi od kamata i amortizacije premije (diskonta) po osnovu HOV sa fiksnim rokom dospijeća predstavljaju prihode koje fond ostvaruje po osnovu dužničkih hartija od vrijednosti i po osnovu depozita i amortizovani dio razlike nominalne i tržišne cijene hartija od vrijednosti.

Ostali poslovni prihodi podrazumijevaju ostale poslovne prihode koji nisu sadržani u napred navedenim prihodima. Ostali prihodi se knjiže po načelu uzročnosti.

***Poslovni rashodi***

Poslovni rashodi se evidentiraju na dan njihovog nastanka. Poslovne rashode Fonda čine naknada po osnovu provizije za upravljanje Fondom, troškovi kupovine i prodaje ulaganja, troškovi eksterne revizije, naknada banci depozitaru, realizovani gubici od ulaganja i ostali dozvoljeni rashodi fonda.

***Naknada društvu za upravljanje***

Članom 94. Zakona o investicionim fondovima je definisano da se naknada za upravljanje obračunava na neto vrijednost imovine fonda na dnevnoj osnovi.

***Realizovani dobici i gubici od ulaganja***

Prihode i rashode Fonda čine i realizovani dobici odnosno gubici od transakcija sa ulaganjima. Njihovo evidentiranje u poslovnim knjigama se vrši na dan transakcije.

Realizovani dobici i gubici po osnovu prodaje ulaganja obračunavaju se kao razlika ostvarene prodajne vrijednosti i nabavne vrijednosti.

***Ulaganje i vrednovanje portfelja ulaganja***

Utvrđivanje vrijednosti finasijskih sredstava fonda vrši se u skladu sa:

- Međunarodnim računovodstvenim standardima (MRS),

- Međunarodnim standardima finansijskog izvještavanja (MSFI).

- Pravilnikom o utvrđivanju vrijednosti imovine investicionog fonda i obračunu neto vrijednosti imovine po udjelu ili po akciji investicionog fonda te u skladu sa Zakonom o investicionim Fondovima.

Početno priznavanje finansijskih sredstava raspoloživih za prodaju vrši se po kupovnoj cijeni, na dan trgovanja, koja u cijenu pojedinačne transakcije uključuje transakcione troškove koji su direktno povezani sa sticanjem finansijskih sredstava .

Naknadno vrednovanje finansijskih sredstava raspoloživih za prodaju vrši se po fer vrijednosti na dan bilansiranja koje vrednovanje uključuje povećanje odnosno smanjenje vrijednosti sredstava preko ispravke njihove vrijednosti i povećanje odnosno smanjenje vrijednosti kapitala preko revalorizacionih rezervi iskazanih u bilansu stanja.

Za hartije od vrijednosti koje su pribavljene u stranoj valuti za denominaciju u izvještajnu valutu primjenjivan je srednji kurs Centralne banke Bosne i Hercegovine važeći na dan transakcije. Za hartije od vrijednosti čija se izvještajna valuta ne nalazi na listi valuta Centralne banke Bosne i Hercegovine primjenjen je preračun date valute prema srednjem kursu nacionalnih centralnih banaka za euro na dan transakcije, preračunate u konvertibilne marke po srednjem kursu Centralne banke Bosne i Hercegovine važećem na dan transakcije.

Na osnovu važećeg Pravilnika o utvrđivanju vrijednosti imovine investicionih fondova, imovina fonda vrednuje se na sledeći način:

Za vlasničke hartije od vrijednosti (akcije),kojima se trguje na tržištu Republike Srpske i Federacije Bosne i Hercegovine, fer vrijednost na dan utvrđivanja vrijednosti imovine se računa primjenom prosječne ponderisane cijene za ostvarene transakcije na berzi u poslednjih 10 dana kad je bilo trgovanja određenom vlasničkom hartijom u poslednjoj godini.

U slučaju da nije bilo najmanje 10 dana trgovanja u godini fer vrijednost se utvrđuje u iznosu koji je manji od procjenjene vrijednosti ili poslednje ponderisane tržišne cijene kada je bilo trgovanje

Vlasničke hartije od vrijednosti (akcije) kojima se trguje u inostranstvu na uređenim tržištima u državi članici EU,OECD I CEFTA fer vrijednost se izračunava na osnovu poslednje cijene ostvarene tog dana na matičnoj berzi emitenta ili berzi koja je definisana kao primarni izvor cijene odnosne hartije od vrijednosti koja je uvrštena na berzansko tržište.

U slučaju trgovanja na uređenim tržištima izvan tržišta država članica EU,OECD I CEFTA, fer vrijednost vlasničkih hartija izračunava se na osnovu ponderisane prosiječne cijene te hartije na berzanskom tržištu ostvarenih na dan vrednovanja.

U slučaju nepostojanja cijene na dan obračuna uzima se poslednja cijena u periodu od 90 dana prije dana vrednovanja. Preračunavanje cijene u konvertibilne marke vrši se po kursnoj listi CB BiH na dan utvrđivanja vrijednosti imovine.

Ukoliko nije bilo trgovanja u poslednjih 90 dana tada se fer vrijednost utvrđuje u iznosu koji je manji od procjenjene ili cijene na zatvaranju na dan kada je poslednji put bilo trgovanja.

Udjeli u otvorenim investicionim fondovima vrednuju se po vrijednosti neto imovine po udjelu fonda čiji su udjeli stečeni, a koja je objavljena, odnosno važeća na dan vrednovanja.

Ako na dan vrednovanja nije bilo objave ili vrijednost po udjelu nije bila dostupna , fer vrijednost stečenog udjela investicionog fonda je cijena udjela od prethodnih dana vrednovanja.

Dužničke hartije od vrijednosti kojima se trguje u Republici Srpskoj i Federaciji Bosne i Hercegovine vredniju se primjenom prosječne ponderisane cijene trgovanja postignute na dan vrednovanja, a dužničke hartije kojima se trguje u inostranstvu na tržištima država članica EU,OECD I CEFTA vrednuju se na osnovu poslednje cijene ostvarene tog dana na matičnoj berzi emitenta ili berzi koja je definisana kao primarni izvor cijene odnosne hartije koja je uvrštena na berzansko tržište. Dužničke hartije kojima se trguje izvan tržišta zemalja članica EU,OECD I CEFTA vrednuju se po prosječnoj ponderisanoj cijeni te hartije ostvarenoj na berzi na dan vrednovanja.

U slučju nepostojanja cijene na dan vrednovanja uzima se poslednja cijena ostvarena u periodu od 90 dana prije dana vrednovanja. Preračunavanje cijene u konvertibilne marke vrši se po kursnoj listi CB BiH na dan utvrđivanja vrijednosti imovine.

Ukoliko nije bilo trgovanja u poslednjih 90 dana tada se fer vrijednost utvrđuje diskontovanjem tokova gotovine pri čemu se kao diskontna stopa koristi preovlađujuća tržišna kamatna stopa za te hartije odnosno za dužničke hartije od vrijednosti koje imaju isti ili približan rok dospijeća ili isti kreditni rejting.

Vrijednost neto imovine izračunava se svakog dana.

***Gotovina i gotovinski ekvivalenti***

Pod gotovinom i gotovinskim ekvivalentima se podrazumijevaju sredstva na žiro računu i vrednuju se po nominalnoj vrijednosti.

***Potraživanje po osnovu prodaje finansijskih sredstava***

Na dan transakcije prodaje u imovini fonda instrumenat se prestaje priznavati, a potraživanje za zaključenu prodaju se počinje priznavati.

***Aktivna vremenska razgraničenja***

U ovoj grupi se evidentiraju unaprijed plaćeni troškovi i obračunati prihodi koji se odnose na obračunski period a dospijevaju na naplatu po isteku obračunskog perioda.

***Obaveze po osnovu kupovine finansijskih sredstava***

Kupovina finansijskih sredstava uključuje se u vrednovanje imovine fonda na dan kupovine transakcije. Zaključena transakcija kupovine priznaje se u imovini fonda prema klasifikaciji finansijskih sredstava uz istovremeno formiranje obaveze za poravnanje.

Obaveze u stranoj valuti procjenju se po srednjem kursu strane valute na dan bilansa. Zastarjele obaveze isknjižavaju se u korist prihoda.

***Povezana lica fonda***

U skladu sa odredbama Zakona o investicionim fondovima Sl.glasnik RS broj 92/06 i 102/15 pod povezanim licima fonda se smatraju:

- društvo za upravljanje , zaposleni i lica u organima društva,

- banka depozitar,

- advokat odnosno advokatska kancelarija,

- revizor i poreski savjetnik koji se nalaze u ugovornom odnosu po osnovu pružanja usluga

fondu,

- svako drugo lice koje je u prethodne dvije kalendarske godine zaključilo ugovor o obavljanju

usluga za potrebe fonda.

# 4. NAPOMENE UZ FINANSIJSKE IZVJEŠTAJE

***Bilans stanja***

Ulaganja fonda u *Finansijska sredstva raspoloživa za prodaju* na dan 30.06.2019. godine iznose 7,104,162.46 *KM.* Finansijska sredstva klasifikovana u ovu kategoriju uključuju:

Akcije 7,099,307.39 KM

Оstale hartije od vrijednosti/udjeli 4,855.05 KM

Gotovine i gotovinski ekvivalenti 1,657,474.31 KM

Kratkoročni oročeni depoziti kod banaka iznose 200.000,00 KM.

|  |  |  |  |  |  |
| --- | --- | --- | --- | --- | --- |
| Broj ugovora | Datum ugovora | Iznos depozita | Stopa | Datum početka | Datum završetka |
| 1002117017 - Nova banka a.d. Banja Luka | 22.01.2019 | 100.000,00 | 1,00 | 22.01.2019 | 22.01.2020 |
| 1002117041 - Nova banka a.d. Banja Luka | 22.01.2019 | 100.000,00 | 1,00 | 22.01.2019 | 22.01.2020 |

Depoziti su oročeni na period od 12 mjeseci , sa kamatnom stopom 1%.

Potraživanja u iznosu 192,698.65 KM čine:

- 792,22 KM potraživanja po osnovu prodaje hartija

* 876,80 KM potraživanja po osnovu kamate na depozite
* 190.994,93 KM potraživanja po osnovu dividende ( Telekom RS)

U strukturi obaveza nalaze se samo obaveze prema Društvu za upravljanje po osnovu upravljačke provizije za mjesec juni 2019. godine.

Kapital

Osnovni kapital čini ukupna vrijednost udjela koja je na dan prenosa imovine iz zatvorenog u otvoreni fond iznosila 10.878.988 KM a broj emitovanih udjela 1.699.212 koliki je bio i broj akcija ZIF-a.

Vrijednost jednog udjela na dan prenosa imovine je bila 6.4786 KM.

Društvo je 23.05.2019 godine izvršilo iskup udjela od vlasnika udjela, gdje su se na iskup prijavili vlasnicii sa ukupnim brojem udjela od 450.030 što je dovelo do smanjenja broja udjela na 1.249.162. Vrijednost jednog udjela na dan iskupa je utvrđena od 5.5902 KM sa izlaznom provizijom od 20%. Iskupom udjela kapital je smanjen za 2,404,065.52 KM.

Vrijednost jednog udjela na dan izvještavanja je 5,7739 KM.

Ostvareni dobitak u toku poslovne godine iznosi 274,419.34 KM.

***Bilans uspjeha***

Ostali poslovni prihodi u iznosu 480,083.11 KM čini prihod od izlazne naknade ostvaren prilikom iskupa udjela u procentu 20% .

Ostali poslovni rashodi u iznosu 400,00 KM čine refundirani troškovi advokatu.

*Izvještaj o promjenama neto imovine*

U posmatranom periodu imovina OAIF Adriatic Balanced smanjena je za 1.215.661KM KM , i to

- povećanje za 1.188.405 usljed poslovanja fondom i

- smanjenje za 2.404.066 KM zbog iskupa udjela.

***Izvještaj o transakcijama sa povezanim licima***

Kako je Prospektom utvrđeno , provizija za upravljanje 3,5% jedini trošak Fonda je provizija Društvu, a obračunata upravljačka provizija za period 01.01.-30.06.2019. god je 142,715.37 KM.

**5. DODATNE INFORMACIJE**

**Pokazatelj troškova za obračunski period**

Ukupna naknada za upravljanje + ukupni troškovi iz

Člana 95. osim troškova iz stava 1.,tačke b,e, i z\_ = 142,715.37\_ = 1,6585 %

Prosječna neto vrijednost imovine 8.604.895,98

**Pokazatelj berzanskih posrednika u trgovini hartijama od vrijednosti**

|  |  |  |  |
| --- | --- | --- | --- |
| Naziv berzanskog posrednika | Vrijednost transakcija | Iznos provizije | Učešće provizije u vrijednosti transakcija |
| 1 | 2 | 3 | 4 = 3/2 |
| ADVANTIS | 515.107,12 | 1.802,87 | 0,35 |
| BROKER NOVA | 199.795,67 | 1.119,08 | 0,56 |
| Raiffeisen broker i castudy | 319.187,12 | 2.137,56 | 1,34 |
| Ukupno | 1.034.089,91 | 5.059,51 | 0,49 |

Banja Luka, juli 2019. godine

Lice odgovorno za sastavljanje nota: Izvršni direktori:

-------------------------------------------- --------------------------------

Milja Tomašević Duško Šuka

Licenca br.SRT-1295/19 -------------------------------

Aleksandar Čolić

(М.P)